2009.—2010. gada NBA sezona

**2009.—2010. gada [[Nacionālā Basketbola asociācija|Nacionālās basketbola asociācijas]] sezona** bija 64. NBA sezona. Regulārā sezona ilga no  līdz . Šajā sezonā piedalījās 30 komandas (29 no ASV un 1 no Kanādas). Regulārajā sezonā tika izspēlētas 1230 spēles (katra komanda aizvadīja 82 spēles).

Par NBA čempioniem kļuva Losandželosas "Lakers" spēlētāji, kas septiņu spēļu finālsērijā pieveica Bostonas "Celtics" ar 4—3. Par regulārās sezonas vērtīgāko spēlētāju tika atzīts Lebrons Džeimss no "Cavaliers", finālsērijas vērtīgāko — "Lakers" kapteinis Kobe Braiants. Kevins Durants (Oklahomasitijas "Thunder") bija sezonas rezultatīvākais spēlētājs.

2009. gada NBA drafts notika , tajā Losandželosas "Clippers" ar pirmo numuru izvēlējās Bleiku Grifinu, taču šajā sezonā drafta pirmais numurs traumas dēļ nespēlēja. Dalasas "Mavericks" organizēja 59. NBA Visu zvaigžņu spēli *Cowboys Stadium* amerikāņu futbola stadionā Ārlingtonā, Teksasas štatā, . Tajā Austrumu komanda uzvarēja Rietumus ar 141—139.

Klīvlendas "Cavaliers" gūtā 61 uzvara bija vājākais regulāro sezonu uzvarējušās komandas rādītājs kopš 2003.—2004. gada sezonas, savukārt Ņūdžersijas "Nets" kļuva par piekto komandu NBA vēsturē, kas vienā sezonā zaudēja vismaz 70 spēlēs.

## Pirmssezona
 Ņujorkā notika 2009. gada NBA drafts. Ar pirmo kārtas numuru Losandželosas "Clippers" izvēlējās Bleiku Grifinu.  NBA paziņoja, ka 2009.—2010. gada sezonas algu griesti būs 57,70 miljoni ASV dolāru.  beidzās 5 gadu līgums starp NBA un līgas tiesnešiem. Abas puses nespēja vienoties par līguma noteikumiem, tāpēc tiesneši  uzsāka lokautu.  NBA leģendas Maikls Džordans, Džons Stoktons, Deivids Robinsons un Jūtas "Jazz" treneris Džerijs Slouns tika uzņemti Basketbola slavas zālē.  Krievijas tālaika bagātākais cilvēks Mihails Prohorovs kļuva par galveno Ņūdžersijas "Nets" īpašnieku.

 sākās pirmssezonas pārbaudes spēlēs, kuras tiesāja WNBA un D-Līgas tiesneši. Šī bija pirmā reize kopš 1995.—1996. gada NBA sezonas, kad spēles netiesāja NBA tiesneši.  septīto reizi NBA vēsturē tika aizvadīta spēle Āzijas pilsētā: pirmssezonas spēle starp Indiānas "Pacers" un Denveras "Nuggets" notika Taibei, šī bija pirmā NBA spēle Taivānā.  tika parakstīts 2 gadu līgums starp līgas vadību un tiesnešiem, līdz ar to beidzās tiesnešu boikots.

## Regulārā sezona
 tika uzsākta 64. NBA sezona. Pirmajā spēļu dienā uz laukuma izgāja 83 ārvalstu spēlētāji, tas bija līgas rekords. Pirmoreiz NBA spēlēja Izraēlas, Zviedrijas un Tanzānijas basketbolisti, tāpat pirmajā spēļu dienā piedalījās 63 bijušie D-Līgas spēlētāji, kas arī ir rekords.

 par savu aiziešanu no NBA līgas paziņoja desmitkārtējs Visu zvaigžņu spēles dalībnieks Elens Aiversons, taču  viņš atsauca paziņojumu par NBA karjeras beigšanu un piekrita 2 gadu līgumam ar Filadelfijas "76ers".  Vašingtonas "Wizards" aizsargs Gilberts Arenass tika atstādināts no spēlēšanas uz izmeklēšanas laiku par šaujamieroča ienešanu "Wizards" ģērbtuvēs. Dž. Arenass vēlāk tika sodīts par šaujamieroča uzglabāšanu bez licences. 19 dienas vēlāk līgas vadība viņu un Džavarisu Kritentonu diskvalicēja līdz sezonas beigām.  Detroitas "Pistons" aizsargs Bens Gordons guva 10 miljono punktu NBA regulāro sezonu vēsturē.

thumb|2010. gada NBA Visu zvaigžņu spēle ''Cowboys Stadium''
2010. gada Visu zvaigžņu spēle tika aizvadīta *Cowboys Stadium*, Teksasā,  ar Austrumu komandas uzvaru līdzīgā spēlē ar 149—139. Par spēles vērtīgāko spēlētāju tika atzīts Maiami "Heat" spēlētājs Dveins Veids. Spēli klātienē noskatījās rekordliels skatītāju skaits (108 713), kas ir arī visu laiku lielākais skatītāju skaits jebkāda līmeņa basketbola spēlē. *Rookie Challenge* spēlē līgas debitantu uzvarēja līgā otro sezonu spēlējošos ar 140—128. Par spēles vērtīgāko atzina Tairīku Evansu. Šī bija pirmā reize kopš 2002. gada, kad debitanti uzvar *otrgadniekus*. Visu zvaigžņu spēles nedēļas nogalē notikušajos konkursos Neits Robinsons ("Knicks") trešo reizi karjerā uzvarēja *slum-dunk* konkursā, Pols Pīrss ("Celtics") trīspunktnieku konkursa finālā uzvarēja Stefenu Kariju ("Warriors").

 2009. gada NBA draftā ar otro numuru izraudzītais Hašīms Tabets parakstīja līgumu ar D-Līgas komandu Dakotas "Wizards", tā kļūstot ar visaugstāko numuru draftēto spēlētāju, kurš spēlējis D-Līgā. Divas dienas vēlāk visu laiku slavenākais basketbolists Maikls Džordans kļuva par Šarlotas "Bobcats" galveno īpašnieku.

 Maiks Danlīvijs tika atlaists no "Clippers" galvenā trenera amata.  Vašingtonas "Wizards" kļuva par pirmo komandu pēdējo 10 gadu laikā, kas aizvada trīs spēles trijās dienās. Spēļu kalendārs tika mainīts februārī notikušā sniegputeņa dēļ.

 tika paziņoti 2010. gadā Basketbola slavas zālē uzņemamie. Tika paziņots, ka oficiāli  tiks uzņemti četri bijušie NBA spēlētāji — Deniss Džonsons, Gass Džonsons, Karls Malons, Skotijs Pipens —, kā arī Losandželosas "Lakers" īpašnieks Džerijs Bass un 1992. gada Barselonas vasaras olimpisko spēļu basketbola turnīrā zeltu izcīnījusī ASV basketbola izlase ("Dream Team").

 Ņūdžersijas "Nets" aizvadīja pēdējo spēli *Izod Center* arēnā, tajā tika piedzīvots zaudējums Šarlotas "Bobcats" ar 95—105. *Izod Center* arēnā klubs spēlēja kopš 1981. gada un nākamās divas sezonas komanda spēlē *Prudential Center* arēnā, 2012. gadā ir ieplānota komandas spēlēšana *Barclays Center* Bruklinā, Ņujorkā.  pēdējo spēli *Amway Arena* aizvadīja Orlando "Magic", tajā tika gūta uzvara pār Filadelfijas "76ers" ar 125—111. "Magic" *Amway Arena* spēlēja kopš kluba pirmās sezonas NBA 1989. gadā, nākamajā sezonā klubs spēlē *Amway Center* arēnā.

### Kopvērtējums
#### Pēc divīzijām

;Austrumu konference

;Rietumu konference

#### Pēc konferencēm

* Detroitas "Pistons" finišēja augstākā vietā nekā Filadelfijas "76ers", pateicoties labākai savstarpējo spēļu attiecībai regulārajā sezonā (3—1).

* Denveras "Nuggets" finišēja augstākā vietā nekā Jūtas "Jazz" un kļuva par Ziemeļrietumu divīzijas uzvarētājiem, pateicoties labākai savstarpējo spēļu attiecībai regulārajā sezonā (3—1).
* Portlendas "Trail Blazers" finišēja augstākā vietā nekā Sanantonio "Spurs" un Oklahomasitijas "Thunder", kā arī "Spurs" finišēja augstākā vietā nekā "Thunder", pateicoties labākai savstarpējo spēļu attiecībai regulārajā sezonā ("Trail Blazers" pret abām pārējām komandām 6—1, "Spurs" pret abām pārējām komandām 3—4 un "Thunder" pret abām pārējām komandām 2—6).

**Piezīmes**
* **z** — Ieguva mājas spēļu priekšrocības visām izslēgšanas spēlēm.
* **c** — Ieguva mājas spēļu priekšrocības konferences izslēgšanas spēlēm.
* **y** — Ieguva divīzijas titulu.
* **x** — Iekļuva izslēgšanas spēlēs.

### Labākie spēlētāji

### Uzstādītie rekordi

#### Individuālie rekordi

* : **Līgas rekords**. Klīvlendas "Cavaliers" uzbrucējs Lebrons Džeimss kļuva par jaunāko spēlētāju, kurš pārsniedzis 13 000 gūto punktu robežu.
* : **Līgas rekords**. Losandželosas "Lakers" aizsargs Kobe Braiants kļuva par jaunāko spēlētāju, kurš pārsniedzis 24 000 gūto punktu robežu.
* : **[[Milvoki "Bucks"]] kluba rekords**. Līgas debitants Brendons Dženingss guva 55 punktus, tā pārspējot Karīma Abduldžabāra iepriekš uzstādīto kluba rekordu  par četriem punktiem. Tāpat viņš kļuva par jaunāko spēlētāju līgas vēsturē, kurš guvis vismaz 50 punktus. Viņš atpalika par diviem punktiem no kluba rekorda gūto punktu ziņā (to uzstādījis Maikls Reds ). Vēl viņš par trim punktiem atpalika no debitantu vienā spēlē gūto punktu rekorda, kas pieder Viltam Čemberlenam (58 punkti divas reizes 1960. gadā).
* : **Līgas rekords**. Dalasas "Mavericks" aizsargs Džeisons Kids kļuva par otro visvairāk rezultatīvas piespēles atdevušo spēlētāju līgas vēsturē. Pēc šīs spēles viņš bija atdevis 10 337 rezultatīvās piespēles, tā apsteigdams Marka Džeksona spētās 10 334 piespēles.
* : **[[Klīvlendas "Cavaliers"]] kluba rekords**. Centrs Žīdrūns Ilgausks aizvadīja 724. spēli "Cavaliers" sastāvā, tā labodams kluba rekordu par visvairāk aizvadītajām spēlēm. Viņš pārspēja Deniju Feriju (723 spēles).
* : **[[Oklahomasitijas "Thunder"]] kluba rekords**. Uzbrucējs Kevins Durants septīto spēli pēc kārtas guva vismaz 30 punktus, labodams kluba rekordu, ko 1972. gada janvārī uzstādīja Spensers Heivuds.
* : **Līgas rekords**. Klīvlendas "Cavaliers" uzbrucējs Lebrons Džeimss kļuva par jaunāko spēlētāju, kurš pārsniedzis 14 000 gūto punktu robežu.
* : **[[Toronto "Raptors"]] kluba rekords**. Uzbrucējs Kriss Bošs ar gūtiem 9428 punktiem kļuva par visu laiku rezultatīvāko "Raptors" spēlētāju, viņš pārspēja Vinsa Kārtera gūtos 9420 punktus.
* : **Līgas rekords**. Dalasas "Mavericks" uzbrucējs Dirks Novickis kļuva par pirmo Eiropā dzimušo spēlētāju, kurš pārsniedzis 20 000 gūto punktu robežu.
* : **[[Minesotas "Timberwolves"]] kluba rekords**. Centrs Els Džefersons uzstādīja kluba rekordu ar savāktām 26 atlēkušajām bumbām vienā spēlē, kas viņam izdevās zaudējumā pret Hjūstonas "Rockets" (tika aizvadīti 3 papildlaiki).
* : **[[Maiami "Heat"]] kluba rekords**. Aizsargs Dveins Veids kļuva par kluba visvairāk rezultatīvi piespēlējušo basketbolistu, pārspējot Tima Hārdaveja rekordu 2867 rezultatīvas piespēles.
* : **Līgas rekords**. Losandželosas "Lakers" aizsargs Kobe Braiants kļuva par jaunāko spēlētāju, kurš pārsniedzis 25 000 gūto punktu robežu.
* : **[[Losandželosas "Lakers"]] kluba rekords**. Aizsargs Kobe Braiants kļuva par "Lakers" visu laiku rezultatīvāko spēlētāju, pārspēdams Džeriju Vestu, kurš bija guvis 25 192 punktus. K. Braiants spēlē guva 44 punktus, pēc spēles viņš bija guvis 25 208 punktus, kas viņu ierindo 14. vietā NBA visu laiku rezultatīvāko spēlētāju sarakstā.
* : **Līgas rekords**. Atlantas "Hawks" uzbrucējs Džošs Smits kļuva par jaunāko spēlētāju, kurš pārsniedzis 1000 bloķēto metienu robežu.
* : **[[Čikāgas "Bulls"]] kluba rekords**. Aizsargs Kērks Hainrihs iemeta 771. trīspunktu metienu, viņš pārspēja Bena Gordona gūtos 770 trīspunktniekus.
* : **[[Orlando "Magic"]] kluba rekords**. Centrs Dvaits Hauards guva savu 20 *double-double* pēc kārtas, tā pārspēdams Šakila O'Nīla iepriekš gūtos 19 *double-double* pēc kārtas.
* : **Klīvlendas "Cavaliers" kluba rekords**. Uzbrucējs Lebrons Džeimss kļuva par kluba rekordistu nospēlētajās minūtēs. Ar 21 573 minūtēm viņš pārspēja Žīdrūna Ilgauska rekordu.
* : **Oklahomasitijas "Thunder" kluba rekords**. Uzbrucējs Kevins Durants 2009.—2010. gada sezonā aizvadīja 36. spēli ar vismaz 30 gūtiem punktiem, pārspējot Spensera Heivuda iepriekšējo kluba rekordu, kas tika uzstādīts 1972.—1973. gada NBA sezonā.
* : **Toronto "Raptors" kluba rekords**. Uzbrucējs Kriss Bošs kļuva par pirmo kluba spēlētāju, kurš pārsniedz 10 000 gūto punktu robežu.
* : **Līgas rekords**. Klīvlendas "Cavaliers" uzbrucējs Lebrons Džeimss kļuva par jaunāko spēlētāju, kurš pārsniedzis 15 000 gūto punktu robežu.
* : **Bostonas "Celtics" kluba rekords**. Aizsargs Ražons Rondo uzstādīja kluba vienā sezonā pārtverto piespēļu rekordu, kas iepriekš piederēja Rikam Foksam. Pols Pīrss guva kluba rekordu rezultatīvajo soda metienu izpildē, uzlabojot Džona Havličeka rekordu.
* : **Līgas rekords**. Goldensteitas "Warriors" galvenais treneris Dons Nelsons kļuva par uzvarām bagātāko NBA treneri līgas vēsturē, pārspējot Leniju Vilkensu, kurš guva uzvaru 1332 vadītajās spēlēs.
* : **Līgas rekords**. Kevins Durants 21 gada vecumā kļuva par jaunāko sezonas rezultatīvāko spēlētāju. Viņš sezonā vidēji spēlē guva 30,1 punktu, tā pārspējot Maksu Zaslofski, kurš 22 gadu vecumā bija 1947.—1948. gada BAA sezonas rezultatīvākais.
* : **Līgas rekords**. Dvaits Hauards kļuva par sezonas labāko atlēkušo bumbu savācēju un bloķētāju. Viņš kļuva par pirmo spēlētāju līgas vēsturē, kas ir bijis sezonas labākais spēlētājs abos šajos rādītājos divas sezonas, viņš bija līgas līderis šajos rādītājos arī iepriekšējā sezonā.
* : **Līgas rekords**. Jūtas "Jazz" aizsargs-uzbrucējs Kails Korvers uzstādīja līgas rekordu trīspunktu metienu precizitātē. Šajā sezonā spēlētājs trīspunktniekus meta ar 53,6% precizitāti, labodams 1994.—1995. gada sezonā Stīva Kera rekordu (52,4%).

#### Komandu rekordi
* : **Visvairāk zaudētas spēles sezonas sākumā**. Ņūdžersijas "Nets" turpināja zaudēto spēļu sēriju ar zaudētām 18 spēlēm sezonas sākumā. Tas bija sliktākais starts sezonas sākumā līgas vēsturē. "Nets" pārspēja 1988.—1989. gada sezonā Maiami "Heat" un 1998.—1999. gada sezonā Losandželosas "Clippers" zaudētās 17 spēles.
* : **Visvairāk izmestie trīspunktnieki vienā spēles puslaikā**. Ņujorkas "Knicks" spēlētāji pirmajā spēles puslaikā pret Čikāgas "Bulls" izmeta 29 trīspunktnieku metienus, kas bija NBA rekords.
* : **Uzvara pēc lielākā punktu deficīta**. Sakramento "Kings" uzvarēja Čikāgas "Bulls" ar 102—98. Taču 20:50 minūtes pirms spēles beigām rezultāts bija 79—44 "Bulls" labā (35 punktu starpība). Atlikušajā spēles laikā "Kings" guva 59 punktus, taču "Bulls" spēja gūt vienīgi 19. Lielākais punktu deficīts pēc kura ir svinēta uzvara spēlē bija 36 punkti.  Jūtas "Jazz" uzvarēja spēlē ar 107—103 pret Denveras "Nuggets", lai arī spēles laikā bija zuadētāji ar 36 punktu dificītu.
* : **Vismazāk papildlaikā gūtie punkti**. Sakramento "Kings" zaudējumā pret Klīvlendas "Cavaliers" kļuva par devīto komandu NBA vēsturē, kas papildlaikā negūst nevienu punktu. Spēlē tika piedzīvots zaudējums ar 104—117.
* : **Sliktākais 30 spēļu sezonas starts**. Ņūdžersijas "Nets" kļuva par sesto komandu NBa vēsturē, kas sezonas pirmajās 30 spēlēs gūst tikai divas uzvaras (iepriekšējās komandas: Klīvlendas "Cavaliers" 1970.—1971.; Dalasas "Mavericks" 1992.—1993.; "Mavericks" 1993.—1994.; Denveras "Nuggets" 1997.—1998. un Ņūorleānas "Hornets" 2004.—2005.).
* : **Pirmais klubs, kas izcīna 3000 uzvaras**. Losandželosas "Lakers" ar uzvaru pār Dalasas "Mavericks" kļuva par pirmo klubu NBA vēsturē, kas regulārajā sezonā izcīnījis 3000 uzvaras.
* : **Uzvara ar lielāko punktu starpību kluba vēsturē**. Dalasas "Mavericks" guva uzvaru pār Ņujorkas "Knicks" ar 128—78 (50 punktu starpība). Tā bija pārliecinošākā "Mavericks" kluba vēsturē, kā arī "Knicks" zaudējums ar lielāko punktu starpību mājas spēlēs un kā otrs lielākais zaudējums kluba vēsturē.
* : **Visvairāk precīzie trīspunktu metieni vienā spēles ceturtdaļā**. Klīvlendas "Cavaliers" basketbolisti spēlē pret Losandželosas "Clippers" precīzi iemeta 11 trīspunktnieku metienus. Tas bija atkārtots līgas rekords, ko pirmie uzstādīja Milvoki "Bucks" spēlētāji pret Fīniksas "Suns" .
* : **Visvairāk neprecīzie trīspunktnieku metieni spēlē**. Ņujorkas "Knicks" izpildīja 18 trīspunktnieku metienus spēlē pret Ņūdžersijas "Nets", taču nevienu no tiem netrāpīja. Iepriekšējais līgas rekords piederēja Vašingtonas "Wizards", kas  izpildīja 16 neprecīzus trīspunktnieku metienus.
* : **Visvairāk sezonā izpildītie trīspunktnieku metieni**. Orlando "Magic" pārspēja līgas rekordu vienā sezonā izpildītajos trīspunktnieku metienos, kad komandas spēlētājs Vinss Kārters realizēja astoto trīspunktnieku metienu spēlē pret Filadelfijas "76ers". Tika pārspēts Fīniksas "Suns" iepriekš piederējušais 2005.—2006. gada sezonā uzstādītais rekords (837 precīzi trīspunktnieku metieni). Kopumā spēlē "Magic" spēlētāji realizēja 11 trīspunktnieku metienus, palielinot rekordu līdz 841 metienam.

## Izslēgšanas spēles

Pēc regulārās sezonas beigām katras konferences astoņas pirmās komandas kvalificējās izslēgšanas spēlēm. Tās sākās .

Klīvlendas "Cavaliers" bija visvairāk uzvaras guvusī komanda regulārajā sezonā, tādējādi viņi ieguva mājas spēļu priekšrocības visām turnīra kārtām. "Cavaliers" otro gadu pēc kārtas triumfēja Centrālajā divīzijā. Regulārās sezonas uzvarētājas titulu komanda nodrošināja 5. aprīlī.

Otro reizi pēdējo trīs sezonu laikā un pirmoreiz kopš 2008. gada izslēgšanas spēlēm visas astoņas izslēgšanas spēlēm kvalificējušās komandas no Rietumu konferences bija guvušas vismaz 50 uzvaras. Septiņas uzvaras, kas šķīra pirmo vietu no astotās, bija atkārtots mazākais spēļu atstatums kopš 2008. gada izslēgšanas spēlēm.

Klīvlendas "Cavaliers" gūtā 61 uzvara bija vājākais regulārās sezonas uzvarētājkomandas rādītājs kopš 2003.—2004. gada sezonas, kad tikpat uzvaru guva Indiānas "Pacers". "Cavaliers" izkrišana no cīņas par NBA čempiontitulu otrajā kārtā pret Bostonas "Celtics" bija sliktākais rādītājs regulārās sezonas labākajai komandai pēc Dalasas "Mavericks" zaudējuma 2007. gada izslēgšanas spēļu pirmajā kārtā Goldensteitas "Warriors".

Austrumu konferences fināla "Magic" pret "Celtics" piektā spēle bija pēdējā *Amway Arena* aizvadītā spēle.

"Bobcats" pirmo reizi kluba vēsturē kvalificējās izslēgšanas spēlēm, pirmajā kārtā tika piedzīvots zaudējums pret "Magic".

"Thunder" pirmo reizi kvalificējās izslēgšanas spēlēm ar pašreizējo nosaukumu. Pēdējo reizi klubs kvalificējās cīņai par NBA čempionu titulu 2005. gadā kā Sietlas "SuperSonics".

Abu konferenču uzvarētāji, Bostonas "Celtics" un Losandželosas "Lakers", tikās 2010. gada NBA finālsērijā.

## Finālsērija

NBA finālsērijā iekļuva abu konferenču uzvarētājkomandas: Bostonas "Celtics" un Losandželosas "Lakers". Bostonas "Celtics" guva uzvaru Austrumu konferencē, taču Losandželosas "Lakers" guva uzvaru Rietumu konferencē.

Pēc septiņu spēļu sērijas beigām "Lakers" basketbolisti kļuva par 2009.—2010. gada sezonas čempioniem un komandas kapteinis Kobe Braiants saņēma bijušā "Celtics" spēlētāja Billa Rasela vārdā nosaukto finālsērijas vērtīgākā spēlētāja balvu. Finālsērijas septītā, izšķirošā, spēle notika , tai bija visaugstākais reitings (18,2%) pēc 1998. gada NBA finālsērijas.

NBA finālsērija notika pēc 2—3—2 rotācijas, kas nozīmēja, ka "Lakers" ir mājasspēļu priekšrocības, jo viņiem bija labāks uzvarēto—zaudēto spēļu procents regulārajā sezonā nekā "Celtics". Šī bija 12. reize līgas vēsturē, kad "Celtics" un "Lakers" tikās finālā. Labāka bilance bija Bostonas klubam, kas uzvarēja iepriekšējās 9 reizēs (1959, 1962, 1963, 1965, 1966, 1968, 1969, 1984, 2008), kamēr Losandželosas klubs tikai 2 (1985, 1987). Šī bija pirmā reize kopš 2005. gada finālsērijas, kad čempiona noskaidrošanai nepieciešamas visas 7 spēles.

Pirms finālsērijas abi klubi 2009.—2010. gada regulārajā sezonā tikās divreiz:  ar rezultātu 90—89 uzvarēja "Lakers" un  ar rezultātu 87—86 uzvarēja "Celtics".

Lūks Voltons kopā ar savu tēvu Billu Voltonu kļuva par pirmo tēvu un dēlu, kuriem katram ir izdevies izcīnīt vismaz 2 NBA čempionu titulus: Bills tos izcīnīja 1977. un 1986. gadā, Lūks — 2009. un 2010. gadā.

----

----

----

----

----

----

## Čempioni
[thumb|"Lakers" [Baltais nams|Baltajā namā pēc uzvaras 2010. gada finālsērijā.]]
{| class="toccolours" style="font-size: 95%; width:50%;"
|-
! colspan="2" style="background-color: #6137ad; color: #ffcd35; text-align: center;" | **2010. gada NBA finālsērijas Losandželosas "Lakers" sastāvs**
|- style="background-color: #ffcd35;color: #6137ad; text-align: center;"
! **Spēlētāji** !! **Treneri**
|-
| valign="top" |
{| class="sortable" style="background:transparent; margin:0px; width:100%;"
! Poz. !! # !! Val. !! Spēlētājs !! Dzimis !! Aug. !! Sv.
|-

## Apbalvojumi

### Sezonas apbalvojumi
* Sezonas vērtīgākais spēlētājs: **[[Lebrons Džeimss]]**, Klīvlendas "Cavaliers"
* Sezonas labākais aizsardzības spēlētājs: **[[Dvaits Hauards]]**, Orlando "Magic"
* Sezonas labākais debitants: **[[Tairīks Evanss]]**, Sakramento "Kings"
* Sezonas labākais rezervists: **[[Džemals Krofords]]**, Atlantas "Hawks"
* Sezonas progresējušākais spēlētājs: **[[Ārons Brukss]]**, Hjūstonas "Rockets"
* Sezonas labākais treneris: **[[Skots Brukss]]**, Oklahomasitijas "Thunder"
* Sezonas labākais ģenerālmenedžeris: **[[Džons Hemmonds]]**, Milvoki "Bucks"
* *[[NBA Sportsmanship Award|Sportsmanship Award]]*: **[[Grants Hills]]**, Fīniksas "Suns"
* *[[J. Walter Kennedy Citizenship Award]]:* **[[Semuels Dalemberts]]**, Filadelfijas "76ers"

* **[[All-NBA Team|Simboliskā pirmā izlase]]**
** U Kevins Durants, Oklahomasitijas "Thunder"
** U Lebrons Džeimss, Klīvlendas "Cavaliers"
** C Dvaits Hauards, Orlando "Magic"
** A Kobe Braiants, Losandželosas "Lakers"
** A Dveins Veids, Maiami "Heat"

* **Simboliskā otrā izlase**
** U Karmelo Entonijs, Denveras "Nuggets"
** U Dirks Novickis, Dalasas "Mavericks"
** C Amare Stademaijers, Fīniksas "Suns"
** A Derons Viljamss, Jūtas "Jazz"
** A Stīvs Nešs, Fīniksas "Suns"

* **Simboliskā trešā izlase**
** U Pau Gazols, Losandželosas "Lakers"
** U Tims Dankans, Sanantonio "Spurs"
** C Endrū Boguts, Milvoki "Bucks"
** A Džo Džonsons, Atlantas "Hawks"
** A Brendons Rojs, Portlendas "Trail Blazers"

* **[[NBA All-Defensive Team|Simboliskā aizsardzības pirmā izlase]]**
** Dvaits Hauards, Orlando "Magic"
** Ražons Rondo, Bostonas "Celtics"
** Lebrons Džeimss, Klīvlendas "Cavaliers"
** Kobe Braiants, Losandželosas "Lakers"
** Džeralds Volless, Šarlotas "Bobcats"

* **Simboliskā aizsardzības otrā izlase**
** Tims Dankans, Sanantonio "Spurs"
** Dveins Veids, Maiami "Heat"
** Džošs Smits, Atlantas "Hawks"
** Andersons Varežau, Klīvlendas "Cavaliers"
** Tabo Sefološa, Oklahomasitijas "Thunder"

* **[[NBA simboliskā debitantu izlase|Simboliskā debitantu pirmā izlase]]**
** Tairīks Evanss, Sakramento "Kings"
** Brendons Dženingss, Milvoki "Bucks"
** Stefens Karijs, Goldensteitas "Warriors"
** Darens Kolisons, Ņūorleānas "Hornets"
** Tadžs Gibsons, Čikāgas "Bulls"

* **Simboliskā debitantu otrā izlase**
** Markuss Torntons, Ņūorleānas "Hornets"
** Dežuans Bleirs, Sanantonio "Spurs"
** Džeimss Hārdens, Oklahomasitijas "Thunder"
** Džonijs Flinns, Minesotas "Timberwolves"
** Jonass Jerebko, Detroitas "Pistons"

### Nedēļas labākie spēlētāji

### Mēneša labākie spēlētāji

### Mēneša labākie debitanti

### Mēneša labākie treneri

## Skatīt arī
* 2009.—2010. gada Losandželosas "Lakers" sezona

## Piezīmes un atsauces

### Piezīmes

### Atsauces


## Ārējās saites

* Oficiālā NBA mājaslapa 
* Basketball Reference profils  
* SportaCentrs kalendārs